Catedràtic de Medicina a la Universitat Autònoma de Barcelona i cap del Servei de Medicina Interna a l'Hospital Universitari Vall d'Hebron.
Ha desenvolupat activitats de recerca en l'àmbit de les malalties autoimmunes sistèmiques i de l'envelliment.
En l'àmbit professional, ha dirigit el Servei de Medicina Interna de l'Hospital Universitari Vall d'Hebron.
Ha presidit el Col·legi Oficial de Metges de Barcelona del 2010 al 2014.
I és president de la Comissió Nacional de Medicina Interna.
Ha exercit de catedràtic de Medicina de la Universitat Autònoma de Barcelona en activitats de pre i postgrau.
Director estratègic del Projecte Torrebonica del Consorci Sanitari de Terrassa.
Professor de màsters en innovació sanitària a la Universitat Oberta de Catalunya i a la Universitat Politècnica de Catalunya.
Llicenciat en Medicina i Cirurgia, especialista en Cirurgia Ortopèdica i Traumatologia i en Medicina de l'Esport, i titulat en Gestió Sanitària per EADA i del Programa d'Alta Direcció d'Empreses d'IESE.
Ha estat president executiu de Biocat (BioRegió de Catalunya), conseller del Departament d'Universitats, Recerca i Societat de la Informació de la Generalitat de Catalunya, secretari d'Estratègia i Coordinació del Departament de Salut de la Generalitat de Catalunya, director mèdic de l'Hospital General de Granollers i primer tinent d'alcalde de l'Ajuntament de Granollers.
Ha desenvolupat treballs de recerca en l'àmbit de la innovació sanitària i és membre de nombroses societats acadèmiques.
Actualment, consultor en projectes internacionals d'ecosistemes innovadors en el camp de la salut.
Professor emèrit de la Universitat Autònoma de Barcelona i investigador Sènior de l'Institut de Ciències Cardiovasculars (ICCC).
Llicenciat i doctorat en Cardiologia.
Ha desenvolupat activitats de recerca en l'àmbit del Servei de Cardiologia de l'Hospital de Sant Pau i és director del Departament de Cardiologia i Cirurgia Cardíaca.
En l'àmbit professional ha estat president de la Federació Mundial de Cardiologia.
Ha exercit de docent de grau i postgrau com a catedràtic de Cardiologia a la Universitat Autònoma de Barcelona del 1989 al 2006.
MD, PHD, és el cap de la Unitat de VIH de l'Hospital Universitari Germans Trias i Pujol a Badalona des de 1987 i director de l'Institut de Recerca de la Sida IrsiCaixa, ubicat al mateix hospital, des de 1993.
Professor associat de la Facultat de Medicina de la Universitat Autònoma de Barcelona en estudis de grau i postgrau des de 1979.
Director del màster universitari oficial en Patogènesi i Tractament de la Sida des de 2011 i director de la Càtedra Sida i Malalties Relacionades de la Universitat de Vic (UVIC)-Universitat Central de Catalunya (UCC) creada l'octubre de 2013.
Llicenciat en Medicina per la Universitat Autònoma de Barcelona (UAB) el 1976, on es va doctorar el 1981 per les seves investigacions sobre marcadors per a malalties del teixit connectiu.
Ha desenvolupat activitats de recerca en medicina interna i en malalties infeccioses principalment en el camp de la infecció pel VIH i malalties que hi estan relacionades.
Ha publicat més de 500 articles en revistes internacionals i nacionals.
Té un IF (Impact factor) > 3500 i un IH (índex H) de 73.
Forma part dels comitès organitzadors i dels comitès científics de nombrosos workshops sobre resistències als fàrmacs i congressos internacionals de la sida.
És un dels organitzadors d'un curs de virologia a Beijing des de fa 3 anys.
La seva activitat professional li ha valgut el reconeixement de l'Institut Català de la Salut (ICS), que el 2010 li va concedir el Premi a la Trajectòria Científica als Hospitals de l'ICS.
El 2012 va rebre la Medalla al Mèrit Sanitari Josep Trueta per la seva recerca en el camp del VIH.
El 2013 va ser nomenat Doctor Honoris Causa per la Universitat Carol Davila de Bucarest (Romania) i membre d'honor de l'Institut Medicofarmacèutic de Catalunya.
També el 2013, va entrar a formar part del Consell Assessor per a la Sostenibilitat i el Progrés del Sistema Sanitari (CASOST), creat per assessorar al president de la Generalitat de Catalunya en polítiques orientades a garantir el desenvolupament sostenible del sistema sanitari i la recerca i impulsar-ne la millora de la gestió.
I va rebre el Premi a l'excel·lència professional 2013 del Col·legi Oficial de Metges de Barcelona (COMB).
És membre del Comitè Científic Assessor de la Fundació Príncep de Girona des dels seus inicis.
Llicenciat en Economia i Empresa per la Universitat Pompeu Fabra i màster en Economia Aplicada per la Universitat Autònoma de Barcelona.
Ha desenvolupat activitats de recerca en l'àmbit de l'avaluació econòmica de serveis sanitaris tant a l'Institut Municipal d'Investigacions Mèdiques de Barcelona com a l'Hospital Universitari Vall d'Hebron de la mateixa ciutat.
També ha estat investigador convidat per les universitats de Kioto i Keio (Japó).
En l'àmbit professional ha estat consultor en àrees com la gestió i la planificació sanitàries i l'avaluació econòmica de fàrmacs i serveis sanitaris.
A més, en el Departament de Salut de la Generalitat de Catalunya ha desenvolupat les funcions de director general de Recursos Sanitaris durant els anys 2009-2010 i de cap del Gabinet d'Informació i Estratègia durant el període 2007-2009.
Prèviament va exercir responsabilitats en la coordinació dels Sistemes d'Informació del Departament de Salut i va dirigir l'Oficina Intradepartamental de Gestió de Projectes del mateix Departament.
Ha exercit de docent de grau i postgrau a la Universitat Pompeu Fabra, a la Universitat Oberta de Catalunya i a la Universitat Internacional de Catalunya.
Directora del Campus Docent Sant Joan de Déu.
Diplomada en Infermeria i màster en Educació i TIC, i en Lideratge i Gestió en Serveis d'Infermeria.
És membre del grup de recerca GIEES (Grup d'investigació en Infermeria, Educació i Societat) en la línia Trets Identitaris.
Ha desenvolupat la seva recerca sobre valors organitzatius, innovació pedagògica i acció social.
En l'àmbit de la docència, és professora titular de l'assignatura Gestió d'Infermeria i Treball de Fi de Grau a l'Escola Universitària d'Infermeria Sant Joan de Déu, adscrita a la Universitat de Barcelona.
També professora del màster interuniversitari sobre Recerca i Innovació en Cures Infermeres.
És membre de la junta de la Societat Catalano Balear d'Infermeria, de l'Acadèmia de Ciències Mèdiques des del maig de 2014.
Presidenta de l'ADEIC (Associació de Directors d'Escoles d'Infermeria de Catalunya) des de febrer de 2008.
Membre de la Conferència Nacional de Directors d'Infermeria (CNDE), com a directora del Campus Docent de Sant Joan de Déu, des de 2006.
Membre del Consell de la Professió Infermera de Catalunya i membre de la Comissió d'Ordenació de la professió, des de 2006.
Va obtenir el títol MBA a ESADE i el doctorat a la Universitat Ramon Llull.
Ha cursat estudis sobre Direcció d'Organitzacions Sanitàries a la Universitat nord-americana de Yale i ha estat investigador al Centre d'Estudis Demogràfics de la Universitat de Duke als Estats Units.
Ha desenvolupat activitat docent en Economia de la Salut i Política Sanitària i ha ocupat càrrecs d'alta direcció en entitats sanitàries.
La seva activitat investigadora s'ha concentrat en aplicacions de l'economia de l'organització i en la teoria de la regulació en el sector salut.
Ha estat consultor del Banc Mundial, i ha publicat múltiples articles en revistes acadèmiques i premsa periòdica.
Ha estat president de l'Associació d'Economia de la Salut i membre del Consell de SESPAS.
Llicenciat en Ciències Econòmiques (Premi Extraordinari, 1978) i llicenciat en Dret (1979).
Doctor per la Universitat de Barcelona i en Economia Pública per la Universitat de York (Regne Unit, Ph.D. 1984).
Catedràtic d'Economia de la Universitat Pompeu Fabra de Barcelona, de la qual ha estat vicerector d'Economia i Relacions Internacionals i degà de la Facultat de Ciències Econòmiques i Empresarials.
El 1996 crea el Centre Especial de Recerca en Economia i Salut (CRES-UPF), que ha dirigit fins fa poc.
És codirector del màster de Gestió Pública (UPF-UAB-UB) i del Health Economics & Policy de la Barcelona Graduate School of Economics.
Ha estat també president de la International Health Economics Association (2007-2013) i membre de la Reial Acadèmia de Medicina de Catalunya.
Des de març del 2005 és conseller de govern del Banc d'Espanya, estès fins al 2017.
Entre altres reconeixements, té el Premi Ramon Llull del Govern Balear (2007) i el Josep Ma Llompart, de l'Obra Cultural Balear (2010).
És patró de la Fundació Victor Grifols i Doctor Honoris Causa per la Universidad ISALUD (Argentina).
Professora associada del Departament d'Economia de l'IESE.
És llicenciada en Economia per la Universitat Pompeu Fabra i doctora en Economia per la Universitat de Harvard.
Durant el seu doctorat va tenir una beca d'investigació delNational Bureau of Economic Research (NBER).
Abans d'entrar a l'IESE va treballar 2 anys a Lehman Brothers com a associada.
És membre del Centre de Recerca per a la Gestió de la Innovació en Salut (CHRIM) de l'IESE i directora acadèmica de la Trobada Anual del Sector Sanitari de l'IESE.
Les seves investigacions se centren en el camp de l'economia de la salut i en la comparació internacional de diferents sistemes sanitaris per entendre què funciona millor i per què en cada un d'ells i han estat publicades en revistes internacionals com ara Journal of Health Economics, Review of Industrial Organization o International Journal of Health Care Finance and Economics.
Cap de l'Àrea de Docència, Formació i Recerca de la Gerència de l'Àmbit de l'Atenció Primària Barcelona Ciutat de l'Institut Català de la Salut.
Llicenciat en Medicina i Cirurgia per la Universitat Autònoma de Barcelona, especialista en Medicina Familiar i Comunitària, així com també en Medicina del Treball.
En l'àmbit professional va cursar la seva formació com a especialista a l'Hospital Universitari Vall d'Hebron.
Va ser director mèdic del CAP El Carmel i actualment és cap de l'Àrea de Docència, Formació i Recerca de la Gerència de l'Àmbit de l'Atenció Primària Barcelona Ciutat de l'Institut Català de la Salut.
Ha exercit com a docent a la Universitat de Barcelona i ara és professor de la Universitat Autònoma de Barcelona.
Ha desenvolupat activitats de recerca, ha publicat 50 articles en revistes de medicina i 90 comunicacions en congressos mèdics.
Ha participat o participa com a investigador col·laborador en 13 projectes subvencionats en alguna convocatòria pública competitiva.
Ha estat president del Comitè Ètic i d'Investigació de la Fundació Gol i Gurina i director de l'AGICAP.
Doctor en Administració i Direcció d'Empreses (ESADE-URL).
Diplomat en Alta Direcció d'Empreses-ADE a ESADE.
Diplomat en Gestió Hospitalària a ESADE.
Llicenciat en Medicina i Cirurgia a la Universitat Autònoma de Barcelona.
En l'àmbit docent, és vicedegà de professorat d'ESADE i director de l'Executive Master en Direcció d'Organitzacions Sanitàries d'ESADE.
En l'àmbit professional, és president del Consell d'Administració del Banc de Sang i Teixits de Catalunya, des de 2013.
Vocal del Patronat de la Fundació Sociosanitària de Manresa i membre del Comitè Executiu del Patronat, des de 2007.
Vocal del Consell d'Administració d'Intramundana, S.A., des de 2007.
Vocal del Consell d'Administració de l'Agència de la Qualitat i Avaluació Sanitàries de Catalunya, des de 2011.
I vocal del Patronat de la Fundació Esclerosi Múltiple, des de 2012.
Llicenciada en Dret i jurista especialista en bioètica.
En l'àmbit docent, és coordinadora i professora del màster universitari en Bioètica de la Universitat Ramon Llull (URL) i de diferents cursos de postgrau que imparteix l'Institut de Biotecnologia i de Biomedicina de la UAB.
És també docent de l'assignatura Legislació Sanitària als graus d'Infermeria i de Fisioteràpia de Blanquerna i en matèries de bioètica en diverses activitats de postgrau en diferents màsters i cursos d'universitats catalanes i estrangeres.
En l`àmbit de l'assessorament, és membre assessora de diferents comitès d'ètica assistencials i de recerca d'institucions de Catalunya.
Membre del Comitè de Bioètica de Catalunya i del Comitè Nacional de Bioètica d'Andorra.
Desenvolupa activitats de recerca en bioètica a nivell de projectes nacionals i internacionals, en col·laboració amb altres institucions.
President del Consell Rector del Parc de Salut Mar de Barcelona.
Nascut a Sant Cugat del Vallès el 1958.
Doctor en Medicina, màster en Gestió de Serveis Sanitaris i diplomat en Gestió Hospitalària.
Ha estat directiu de l'Institut Català de la Salut i del Servei Català de la Salut (1984-1994), i va contribuir en aquesta etapa a la creació del model sanitari català.
Entre 1997 i 2000 va ocupar el càrrec de secretari del Govern i de Relacions amb el Parlament de Catalunya, període en el qual un dels seus objectius va ser treballar per crear una Administració moderna i ben diferent del model actual.
Ha treballat com a consultor de governs i empreses privades del sector de la salut en països d'Europa, Amèrica i Àfrica.
Ha estat professor a EADA, ESADE i la Universitat Oberta de Catalunya i professor col·laborador de la Universitat de Montreal a Suïssa i a Itàlia.
Actualment és membre de diversos consells d'administració, desenvolupa serveis de consultoria i mentoria, és membre del Consell Assessor per a la Sostenibilitat i el Progrés del Sistema Sanitari de la Generalitat, i president del Consell Assessor de Mémora.